Boek: Die Bybel in fokus: Hoe om gelowig én denkend te leesDie Bybel is ’n merkwaardige boek en word elke dag deur miljoene mense wêreldwyd gelees. Ná 20 eeue bly die Bybel steeds ’n blitsverkoper met meer uitgawes en vertalings as enige ander boek. Dit is inderdaad ’n klassieke “gunsteling”. Tóg beteken dit nie dis maklik om die Bybel te lees en te verstaan nie. Met Die Bybel in fokus: Hoe om gelowig én denkend te lees lei drie kenners jou deur die slaggate en wys jou hoe om die Bybel gelowig – maar tog ook krities – te lees. Louis Jonker, Jan Botha en Ernst Conradie verduidelik die struikelblokke wat ons lees van die Bybel kan ondermyn, gee raad en hulpmiddels oor hoe om dié kwessies te verstaan en te oorkom, en bied vastrapplekke van waar ons opnuut God se stem uit die Bybel kan hoor. Die boek werp lig op moeilike vrae, maar lees maklik en kan as handleiding vir groep- en persoonlike Bybelstudie gebruik word. Genre: Christelik Uitgewer: NB-Uitgewers Prys: R250,00* *Prys onderworpe aan verandering Koop die boek by NB-Uitgewers